**Noteikumu projekta „Grozījums Ministru kabineta 2011.gada 29.marta noteikumos Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa. |
| 2. | Pašreizējā situācija un problēmas | Saeima 2013.gada 31.janvārī pieņēma *Euro* ieviešanas kārtības likumu. Likuma 6.panta otrā daļa paredz, ka naudas summas un vērtības naudas izteiksmē pēc latu konvertācijas uz *euro* noapaļo līdz tuvākajam centam, ņemot vērā trešo zīmi aiz komata. Ja trešā zīme aiz komata ir no 0 līdz 4, tad centa vērtība nemainās. Ja trešā zīme aiz komata ir no 5 līdz 9, tad cents tiek noapaļots par vienu vienību uz augšu. Minētā likuma 32.panta otrās daļas 2.punkts paredz, ka tiesību aktos ietverto tiesību normu grozījumi, kas ir minēti šā panta pirmajā daļā (saistīti tikai ar *euro* ieviešanu), šā likuma izpratnē ir arī tiesību normā skaitliskā vērtība latos, kas ir noteikta ar noapaļotu skaitli (noapaļota ar precizitāti līdz 0,1; 1; 10; 100 un tamlīdzīgi), tiek aizstāta ar skaitlisko vērtību *euro*, to konvertējot saskaņā ar Padomes noteikto maiņas kursu un noapaļojot uz augšu vai uz leju ar precizitāti, kas nav mazāka par noapaļošanas precizitāti skaitliskajai vērtībai latos, un ir ievēroti abi šādi nosacījumi: a) tiesību norma, kurā skaitliskā vērtība tiek izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. Šo nosacījumu var nepiemērot tām tiesību normām, kuras nosaka soda naudas un naudas soda apmēru vai soda naudas un naudas soda apmēra intervālus un kurās tiek grozīta skaitliskā vērtība latos uz skaitlisko vērtību euro, b) tiesību normā skaitliskās vērtības latos aizstāšana ar skaitlisko vērtību *euro* nerada vērā ņemamu negatīvu ietekmi uz valsts budžetu. *Euro* ieviešanas kārtības likums stājās spēkā 2013.gada 1.martā.Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2011.gada 29.marta noteikumos Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai” (tālāk tekstā – Noteikumi) 9.5.2., 38.5., 49. un 50.punktā, aizstājot tajā latus ar *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir pielāgot Noteikumus *euro* ieviešanai, aizstājot tajā latus ar *euro*.Noteikumu projektā skaitliskās vērtības ir noapaļotas, ņemot vērā Latvijas Bankas noteikto oficiālo *euro* maiņas kursu (1 EUR ir 0.702804 LVL) un to, lai izteiktās summas *euro* būtu viegli uztveramas un piemērojamas.Noteikumu 9.5.2.apakšpunktā noteiktā summa 40 000 latu izteikta kā 60 000 (56914.872) *euro*. Atbilstoši *Euro* ieviešanas kārtības likuma 32.panta otrās daļas 2.punktam konvertācijas rezultātā iegūtā summa 56914.872425 *euro* ir noapaļota uz augšu līdz 60 000 *euro*, to palielinot par 3085,127 *euro,* kas ir labvēlīgāk kapitālsabiedrībai, kas veic patērētāju kreditēšanu, jo samazināsies darījumu skaits, kuri būs jāuzskata par neparastu darījumu. Grozījums šajā Noteikumu punktā saskaņots arī ar grozījumu Ministru kabineta 2008.gada 22.decembra noteikumu Nr.1071 "Noteikumi par neparasta darījuma pazīmju sarakstu un kārtību, kādā sniedzami ziņojumi par neparastiem vai aizdomīgiem darījumiem" 8.2.1.apakšpunktā. Samazinātā summu nerada negatīvu ietekmi kapitālsabiedrībām, kā arī nerada būtisku fiskālu ietekmi.Noteikumu 38.5.punktā noteiktā summa 1000 latu izteikta kā 1420 (1422,871810) *euro.* Atbilstoši *Euro* ieviešanas kārtības likuma 32.panta otrās daļas 2.punktam konvertācijas rezultātā iegūtā summa 1422,871810 *euro* ir noapaļota uz leju līdz 1425 *euro.* Summa tiek palielināta par 2,13 euro, lai tā būtu vieglāk uztverama. Palielinātā summu nerada negatīvu ietekmi kapitālsabiedrībām, kā arī nerada ietekmi budžetam.Noteikumu 49.punktā noteiktā summa 50 000 latu izteikta kā 71140 (71143,590531) *euro.* Atbilstoši *Euro* ieviešanas kārtības likuma 32.panta otrās daļas 2.punktam konvertācijas rezultātā iegūtā summa 71143,590531 *euro* ir noapaļota uz leju līdz 71140 *euro*. Summa tiek samazināta par 3,59 euro, lai tā būtu vieglāk uztverama. Samazinātā summu nerada negatīvu ietekmi kapitālsabiedrībām, kā arī nerada būtisku ietekmi budžetam.Noteikumu 50.punktā noteiktā summa 10 000 latu izteikta kā 14225 (14228,7181063) *euro.* Atbilstoši *Euro* ieviešanas kārtības likuma 32.panta otrās daļas 2.punktam konvertācijas rezultātā iegūtā summa 14228,7181063 *euro* ir noapaļota uz leju līdz 14225 *euro*. Summa tiek samazināta par 3,72 euro, lai tā būtu vieglāk uztverama. Samazinātā summu nerada negatīvu ietekmi kapitālsabiedrībām, kā arī nerada būtisku ietekmi budžetam.Noteikumu projekts atrisinās sākotnējās ietekmes novērtējuma ziņojuma (anotācijas) I. sadaļas otrajā punktā minētās problēmas pilnībā. Paredzēts, ka Noteikumu projektā ietvertās normas par lata aizstāšanu ar *euro* stāsies spēkā *euro* ieviešanas dienā, t.i., 2014.gada 1.janvārī. |
| 5. | Projekta izstrādē iesaistītās institūcijas | Ekonomikas ministrija, Patērētāju tiesību aizsardzības centrs |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības, bet tikai aizstāj latus ar *euro*. |
| 7. | Cita informācija | Noteikumu projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Kapitālsabiedrības, kas veic patērētāju kreditēšanu.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Par 3,59 *euro*  samazināsies valsts nodeva speciālās atļaujas (licences) saņemšanai.Par 3,72 *euro* samazināsies valsts nodeva speciālās atļaujas (licences) pārreģistrācijai. |
| 4. | Tiesiskā regulējuma nefinansiālā ietekme | Samazināsies darījumu skaits, kuri būs jāuzskata par neparastu darījumu.Par 2,12 *euro* palielināsies apmērs, no kura var apturēt speciālās atļaujas (licences) darbību, nokavēto nodokļu, nodevu vai citu obligāto maksājumu dēļ.  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013.gadu | Izmaiņas, salīdzinot ar 2013.gadu | Izmaiņas, salīdzinot ar 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0  | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0  | 0 | 0  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevu­mu aprēķins: | Saskaņā ar Noteikumu 38.5.apakšpunktu Patērētāju tiesību aizsardzības centrs ir tiesīgs pieņemt lēmumu par kapitālsabiedrībai izsniegtās speciālās atļaujas (licences) darbības apturēšanu uz laiku līdz sešiem mēnešiem, ja kapitālsabiedrībai nokavēto nodokļu, nodevu vai citu obligāto maksājumu summa ir lielāka par 1000 latiem un to samaksas kavējums pārsniedz vienu mēnesi pēc maksājuma termiņa beigām. Atbilstoši *Euro* ieviešanas kārtības likuma 32.panta otrās daļas 2.punktam konvertācijas rezultātā izsakot summu *euro* tā sastāda 1422,8718 *euro.* Lai summa būtu vieglāk uztverama tā ir noapaļota uz augšu līdz tuvākajam pusapaļam veselam skaitlim jeb 1425 *euro.* Summas palielinājums par 2,12 *euro* ir labvēlīgāks sabiedrībai, ņemot vērā, ka palielināsies apmērs, no kura var apturēt speciālās atļaujas (licences) darbību, nokavēto nodokļu, nodevu vai citu obligāto maksājumu dēļ. Summas palielinājumam par 2,12 *euro* ir nebūtiska fiskāla ietekme. Kopš 2011.gada 1.novembra, kad stājās spēkā grozījumi Patērētāju tiesību aizsardzības likuma (turpmāk – PTAL) 8.pantā, kas paredz saņemt speciālo atļauju (licenci) patērētāja kreditēšanas pakalpojuma sniegšanai, līdz 2013.gada 1.augustam, Patērētāju tiesību aizsardzības centrs ir izsniedzis **54 speciālās atļaujas (licences)**, no kurām 45 ir izsniegtas 2011.gadā, 7 izsniegtas 2012.gadā un 2 izsniegtas 2013.gadā. Būtisks speciālo atļauju (licenču) skaita pieaugumu vai samazinājumu tuvākajos 3 gados nav gaidāms. Pēc Ekonomikas ministrijas aplēsēm speciālo atļauju (licenču) skaits katru gadu varētu pieaugt par 1 līdz 2 speciālajām atļaujām (licencēm), taču nav izslēgta iespēja, ka to skaits varētu arī samazināties. Pašreizējās valsts nodevas apmērs par speciālās atļaujas (licences) saņemšanu šobrīd ir Ls 50 000, savukārt, atbilstoši *Euro* ieviešanas kārtības likuma 32.panta otrās daļas 2.punktam konvertācijas rezultātā iegūtā summa ir 71143,5905 *euro.* Noapaļojot summu uz leju līdz tuvākajam veselajam apaļajam skaitlim summa ir 71140 *euro (71143,5905 euro -71140 euro =* ***-3,59 euro****).* Ņemot vērā, ka tuvākajos gados speciālās atļaujas (licences) varētu saņemt 1 līdz 2 kapitālsabiedrības gadā, valsts budžeta ieņēmumu samazinājums par 3,59 – 7,18 euro gadā atstātu nebūtisku fiskālu ietekmi.  Ik gadu specialā atļauja (licence) patērētāju kreditēšanas pakalpojumu sniegšanai tiek pārreģistrēta, par ko kapitālsabiedrības maksāta valsts nodevu Ls 10 000 apmērā. Atbilstoši *Euro* ieviešanas kārtības likuma 32.panta otrās daļas 2.punktam konvertācijas rezultātā iegūtā summa ir 14228,7181 *euro.* Līdz šim speciālo atļauju (licenci) ir pārreģistrējušas visas kapitālsabiedrības, kuras bija licencējušas savu darbību. 2013.gadā tika pārreģistrētas 52 speciālās atļaujas licences un valsts budžetā ieskaitītas valsts nodevas par kopējo summu Ls 520 000. Noapaļojot summu uz leju līdz tuvākajam veselajam apaļajam skaitlim, summa ir 14225 *euro (14228,7181 euro -14225 euro = (****-3,72* *euro)****.* Pieņemot, ka 2014.gadā tiks pareģistrētas 54 speciālās atļaujas licences, tad kopējais valsts budžeta ieņēmumu samazinājums būs 200,88 *euro***.**  Šāds valsts budžeta ieņēmumu samazinājums atstātu nebūtisku fiskālu ietekmi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav attiecināms. |

Anotācijas IV., V., VI. un VII. sadaļas - projekts šīs jomas neskar.

Pielikumā: Noteikumu projektā ietverto skaitļu pārrēķins no latiem uz *euro* uz 1 lp.

Ekonomikas ministrs D.Pavļuts

**Iesniedzējs:**

Ekonomikas ministrs D.Pavļuts

Vīza:

Valsts sekretāra pienākumu izpildītājs,

valsts sekretāra vietnieks A.Liepiņš

18.09.2013 15:00

1547

D.Brūklītis

Didzis.Bruklitis@em.gov.lv; 67013274